CELEX: 32015D2310
Language: mt
Date: 2015-12-10 00:00:00
Title: Deċiżjoni tal-Kunsill (PESK) 2015/2310 tal-10 ta' Diċembru 2015 li temenda d-Deċiżjoni 2013/189/PESK li tistabbilixxi Kulleġġ Ewropew ta' Sigurtà u ta' Difiża

11.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 326/64
            
         DEĊIŻJONI TAL-KUNSILL (PESK) 2015/2310
   tal-10 ta' Diċembru 2015
   li temenda d-Deċiżjoni 2013/189/PESK li tistabbilixxi Kulleġġ Ewropew ta' Sigurtà u ta' Difiża
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 42(4) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fit-22 ta' April 2013, il-Kunsill adotta d-Deċiżjoni 2013/189/PESK li tistabbilixxi Kulleġġ Ewropew ta' Sigurtà u ta' Difiża (1);
            
         
               (2)
            
            
               Fit-22 ta' Lulju 2014, il-Kunsill adotta d-Deċiżjoni 2014/491/PESK li temenda d-Deċiżjoni 2013/189/PESK (2);
            
         
               (3)
            
            
               Id-Deċiżjoni 2013/189/PESK, kif emendata bid-Deċiżjoni 2014/491/PESK, tipprevedi ammont ta' referenza finanzjarja għall-ewwel 12-il xahar mill-1 ta' Awwissu 2013 sal-31 ta' Lulju 2014 u għall-perijodu sussegwenti mill-1 ta' Awwissu 2014 sal-31 ta' Diċembru 2015;
            
         
               (4)
            
            
               Fil-25 ta' Marzu 2014 il-Kumitat tat-Tmexxija stabbilit mid-Deċiżjoni 2013/189/PESK qabel li l-perijodu tal-ftehim ta' finanzjament għandu jkun allinjat mal-perijodu kontabilistiku annwali, mill-1 ta' Jannar sal-31 ta' Diċembru, sabiex ikun meħtieġ sett ta' kontijiet wieħed biss mill-2016 'il quddiem;
            
         
               (5)
            
            
               Għalhekk għandu jiġi stabbilit ammont ta' referenza finanzjarja ġdid għall-perijodu mill-1 ta' Jannar 2016 sal-31 ta' Diċembru 2016.
            
         
               (6)
            
            
               Id-Deċiżjoni 2013/189/PESK għandha għalhekk tiġi emendata kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Artikolu 16(2) tad-Deċiżjoni 2013/189/PESK huwa sostitwit b'dan li ġej:
   
      “2.   L-ammont ta' referenza finanzjarja maħsub biex ikopri n-nefqa tal-KESD matul l-ewwel 12-il xahar wara l-konklużjoni tal-ftehim ta' finanzjament imsemmi fil-paragrafu 3 għandu jkun ta' EUR 535 000.
      L-ammont ta' referenza finanzjarja maħsub biex ikopri n-nefqa tal-KESD matul il-perijodu mill-1 ta' Awwissu 2014 sal-31 ta' Diċembru 2015 għandu jkun ta' EUR 756 000.
      L-ammont ta' referenza finanzjarja maħsub biex ikopri n-nefqa tal-KESD matul il-perijodu mill-1 ta' Jannar 2016 sal-31 ta' Diċembru 2016 għandu jkun ta' EUR 630 000.
      L-ammonti ta' referenza finanzjarja intenzjonata biex ikopru n-nefqa tal-KESD għal perijodi sussegwenti għandhom jiġu deċiżi mill-Kunsill”.
   
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, l-10 ta' Diċembru 2015.
      
         
            Għall-Kunsill
         
         
            Il-President
         
         F. BAUSCH
      
   
   
      (1)  Id-Deċiżjoni tal-Kunsill 2013/189/PESK tat- 22 ta' April 2013 li tistabbilixxi Kulleġġ Ewropew ta' Sigurtà u ta' Difiża (KESD) u li tħassar l-Azzjoni Konġunta 2008/550/PESK (ĠU L 112, 24.4.2013, p. 22).
   
      (2)  Id-Deċiżjoni tal-Kunsill 2014/491/PESK tat- 22 ta' Lulju 2014 li temenda d-Deċiżjoni 2013/189/PESK li tistabbilixxi Kulleġġ Ewropew ta' Sigurtà u ta' Difiża (KESD) (ĠU L 218, 24.7.2014, p. 6).